《见月有怀》
宋代·赵蕃

中秋不数日，明月未频看。
向晚去无滓，初宵露未团。
幽幽但庭内，渺渺属河干。
地迥空无蔽，滩长静不湍。
巴童拿小艇，渔父举长竿。
墨本句中画，诗工珠在盘。
莫亲谈矻矻，空复夜漫漫。
客枕成疲卧，书窗记读残。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。